สหประมูลชี้ตลาดรถมือ2 ยอดลดฮวบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — สหการประมูล เผยรถยนต์มือสองหด 50% 
น.ส.เสาวลักษณ์ ชัยเดชสุริยะ กรรมการผู้จัดการ บริษัท สหการประมูล เปิดเผยถึงทิศทางของตลาดประมูลรถยนต์มือสองในปีนี้ว่า ธุรกิจนี้ยังคงมีการแข่งขันกันอย่างรุนแรงมากขึ้น เนื่องจากผู้ให้บริการทุกรายมีเป้าหมายที่จะสร้างความพึงพอใจให้กับลูกค้า ทำให้ต้องใช้กลยุทธ์ต่างๆ เพื่อตอบสนองความต้องการของกลุ่มผู้ซื้อและผู้ขาย ซึ่งการแข่งขันจะทำให้ผู้บริโภคได้รับประโยชน์ทั้งในเรื่องบริการและคุณภาพรถยนต์
กลยุทธ์หลักของสหการประมูลในปีนี้จะเน้นตลาดต่างจังหวัด ซึ่งยังคงมีแนวโน้มจะขยายตัวมากกว่าในกรุงเทพฯ แต่จะลดความถี่ลงจากปีที่ผ่านมาที่จัดประมูลทั้งรถยนต์และรถจักรยานยนต์มือสองกว่า 30 รอบ ในปีนี้น่าจะลดลง 50% เนื่องจากการแข่งขันของตลาดทำให้ไฟแนนซ์มีทางเลือกในการส่งรถประมูลขายทอดตลาดมากขึ้น ที่สำคัญสถาบันการเงินที่เป็นเจ้าของรถยนต์มือสองเริ่มกระจายส่งสินทรัพย์ไปหลายๆ บริษัท เพราะต้องการกระจายความเสี่ยงให้มีผู้ประมูลขายที่หลากหลายยิ่งขึ้น 
“รถยนต์มือสองเป็นสินค้าที่มีกลุ่มเป้าหมายที่แตกต่างจากรถยนต์ใหม่ เนื่องจากลูกค้าส่วนใหญ่ต้องการซื้อในราคาประหยัดกว่า ราคาจึงต้องยุติธรรมและรถมีคุณภาพ” น.ส.เสาวลักษณ์ กล่าว